Jasmina Moghbeli

Jasmina Moghbeli (, , ; dzimusi ) ir ASV kurdu astronaute, helikoptera pilote, jūras kājnieku pulkvežleitnante.

 Bērnība un izglītība 
Jasmina Moghbeli piedzima  Rietumvācijas pilsētā Bādnauheimā. Viņas vecāki kurdi bija emigrējuši no Irānas Mehabadas pilsētas pēc islāma revolūcijas 1979. gadā. 1983. gadā ģimene pārcēlās uz ASV, kur apmetās Ņujorkas štata Boldvinā.

Masačūsetsas Tehnoloģiju institūtā Moghbeli ieguva bakalaura grādu aerokosmiskajā inženierijā un informācijas tehnoloģijās.

 Militārais dienests 
Pēc bakalaura grāda iegūšanas Jasmina Moghbeli 2005. gadā iestājās ASV Jūras kājnieku korpusā, iegūstot otrā leitnanta pakāpi. Pēc sākotnējās lidojumu skolas (IFS) un pamatskolas (TBS) pabeigšanas Kvantikā, Virdžīnijas štatā, viņa devās uz Jūras spēku aviācijas staciju (NAS) Pensakolā, Floridas štatā, lai apgūtu lidojumu apmācību. 2008. gadā viņa ieguva jūras kara flotes aviatores zelta spārnus un ieradās Jūras kājnieku vieglo uzbrukuma helikopteru mācību eskadrā 303 (HMLA/T-303), lai apgūtu apmācību ar helikopteru AH-1W Super Cobra.

Savu lidotāja karjeru viņa Moghbeli 2008. gadā Jūras kājnieku 367. vieglo triecienhelikopteru eskadras (HMLA-367) Scarface sastāvā Jūras kājnieku korpusa aviācijas stacijā (MCAS) Kemppendletonā, Kalifornijā. No 2009. līdz 2010. gadam viņa kopā ar HMLA-367 devās atbalstīt Starptautiskos drošības atbalsta spēkus (ISAF) un operāciju Enduring Freedom (OEF) Afganistānā. Pēc atgriešanās viņa tika norīkota Jūras kājnieku vidējās 163. helikopteru eskadrā (HMM-163) MCAS Miramar, Kalifornijā, un 2011. gadā tika nosūtīta atbalstīt 13. jūras kājnieku ekspedīcijas vienību (MEU). Pēc tam viņa tika pārcelta uz HMLA-367, un 2012. gadā pabeidza savu trešo izvietošanu kopā ar HMM-262 31. MEU atbalstam.

Pēc atgriešanās no pēdējās izvietošanas viņa iestājās ASV Jūras spēku izmēģinājumu pilotu skolā NAS Patuxent River, Merilendā. Pēc tam, kad MCAS Camp Pendleton viņa pabeidza mācību programmu, lai pārietu uz modernizētajiem AH-1Z un UH-1Y, 2014. gadā viņa uzsāka savu attīstības pārbaudes komandējumu 31. gaisa izmēģinājumu un novērtēšanas eskadriļā (VX-31) NAS China Lake Kalifornijā.
Darbojoties VX-31, Moghbeli uzsāka maģistra grāda studijas Jūras spēku Pēcdiploma skolā, vienlaikus veicot dažādus lidojuma izmēģinājumus, tostarp vairāku ieroču sistēmu, zemes tuvuma brīdinājuma sistēmas, programmatūras uzlabojumu un elektroniskās kaujas moduļa izmēģinājumus.
2015. gadā Moghbeli devās uz MCAS Yuma Arizonā, lai pievienotos Jūras kājnieku 22. operatīvo testu un novērtēšanas eskadrai (VMX-22), un pēc tam nokļuva 1. jūras kājnieku operatīvo testu un novērtēšanas eskadrā (VMX-1).

Astronautu atlases laikā 2017. gada jūnijā majore Moghbeli izmēģināja H-1 helikopterus un strādāja par VMX-1 kvalitātes nodrošināšanas un avionikas virsnieku. Viņa ir veikusi vairāk nekā 150 kaujas misijas un 2000 lidojumu stundas vairāk nekā 25 dažādos gaisa kuģos.

 NASA karjera 
2017. gada 7. jūnijā Jasmina Moghbeli tika ieskaitīta NASA 22. astronautu grupā kā astronauta kandidāte. Pēc pamata vispārējās kosmiskās sagatavošanas kursa 2020. gada 10. janvārī viņai piešķīra astronauta kvalifikāciju.
2020. gada 9. decembrī tika paziņots par Moghbeli iekļaušanu astronautu grupā, lai sagatavotos pilotētajām Mēness ekspedīcijām programmā Artemis.

2022. gada 24. martā tika paziņots, ka Moghbeli iekļauta kosmosa kuģa SpaceX Crew-7 apkalpē. Viņa bija SpaceX Crew-6 dublieru apkalpes komendiere.

Jasminas Moghbeli pirmais kosmiskais lidojums sākās 2023. gada 26. augustā, esot kosmosa kuģa SpaceX Crew-7 komandierei. Viņa bija Starptautiskās kosmosa stacijas (SKS) 69. un 70. ekspedīcijas lidojuma inženieris. Uz zemes viņa atgriezās 2024. gada 12. martā.

Kosmisko lidojumu kopsavilkums
 Kosmosa kuģis Starts Nolaišanās Apkalpes biedri Pozīcija Ilgums Piezīmes SpaceX Crew-7   Andreass MogensensSatoši FurukavaKonstantins Borisovs Kosmosa kuģa komandiere 199 d 2 h 20 min SKS-69, SKS-70

Iziešanas atklātā kosmosā:
MisijaSlūžu kameraKosmonautiSākums (UTC)BeigasIlgums Darbība SKS-70 Quest Jasmina MoghbeliLorela O'Hāra  12:05 18:47 6 h 42 min Kosmonautes noņēma H stiprinājumu no 3B masas tvertnes uz P4 kopnes, gatavojoties statņu un IROSA saules bateriju atgādāšanai 2025. gadā. Viņas nomainīja bojāto skrituļa gultni zem 2. pārsega, kas iepriekš bija sagādājis problēmas, un ieeļļoja sliedes pirms jaunā skrituļa gultņa uzstādīšanas saules bateriju paneļa pagriešanas mehānisma (SARJ) kreisajā pusē uz P4 kopnes. Viņas nostiprināja 8. kameras kabeli un atbrīvoja ķīļu skavas uz SASA antenas. Galvenais uzdevums noņemt SASA antenu no ESP-2, lai to varētu nogādāt atpakaļ uz Zemes ar CRS-29, tika pārcelts uz nākamo iziešanu kosmosā, jo radās problēmas ar pārsegu noņemšanu no SARJ. O'Hāra noņemšanas laikā nebija pienācīgi nostiprinājusies, un, lai noņemtu pārsegu, viņai palīdzēja Moghbeli. Iziešanas laikā tika pazaudēts maiss ar smērēšanas pistoli, taču instrumenti nebija vajadzīgi, un maiss neradīja sadursmes risku stacijai.

 Atsauces 

 Ārējās saites 

 Jasmin Moghbeli (Lt. Col., U.S. Marine Corps) NASA Astronaut NASA 
 Джасмин «Джоуз» Мобели astronaut.ru 

Kategorija:ASV astronauti
Kategorija:NASA astronauti
Kategorija:Kosmonautes
Kategorija:Kurdi